इन्दुको कप्तानीमा नेपाली टोलीको घोषणा
इन्दु बर्माको कप्तानीमा नेपालले एसीसी वुमन्स प्रिमियर कपका लागि १४ सदस्यीय अन्तिम टोलीको घोषणा गरेको छ ।
काठमाडौँ — इन्दु बर्माको कप्तानीमा नेपालले एसीसी वुमन्स प्रिमियर कपका लागि १४ सदस्यीय अन्तिम टोलीको घोषणा गरेको छ ।एसियाली क्रिकेट परिषद् (एसीसी) को आयोजनामा प्रतियोगिता फेब्रुअरी १० देखि १८ सम्म मलेसियामा हुँदैछ ।नेपाली टोलीले तीन साता अघिदेखि पोखरामा प्रशिक्षण गरेको थियो । इन्दुसँगै नेपाली टोलीमा विन्दु रावल, रुविना क्षेत्री, सीता रानामगर, काजोल श्रेष्ठ, पूजा महतो, संगीता राई, अप्सरी बेगम, कविता जोशी, कविता कुँवर, सम्झना खड्का, रोमा थापा, डली भट्ट र अस्मिना कर्माचार्य छनोट भएका छन् ।मनोज कटुवालको प्रशिक्षणमा रहने नेपाली टोलीको सहयाक प्रशिक्षकमा जानकी भट्ट, फिजियोमा कमला श्रेष्ठ र व्यवस्थापकमा अम्बिका बुढाथोकी छन् । 